আর চূড়ামণি
রাঘবন চূড়ামণি (১০ জানুয়ারি ১৯৩১ – ১৩ সেপ্টেম্বর ২০১০) ছিলেন একজন ভারতীয় লেখক। তিনি তামিল ভাষায় লিখতেন। তিনি চূড়ামণি রাঘবন নামে ইংরেজিতে কিছু ছোট গল্পও লিখেছেন। তিনি চেন্নাইতে জন্মগ্রহণ করেন। এবং সেখানেই বেড়ে ওঠেন। শারীরিক অক্ষমতার কারণে তাকে বাড়িতেই শিক্ষা প্রদান করা হয়। ১৯৫৭ সালে তিনি তার প্রথম গল্প "কাবেরী" প্রকাশ করেন। ১৯৬০ সালে, তিনি তার প্রথম উপন্যাস মানাথুক্কু ইনিয়াভাল (প্রিয় নারী) প্রকাশ করেন। তার ১৯৬১ সালের বিখ্যাত নাটক ইরুভার কান্দানার (দুই ব্যক্তি সাক্ষী) বিভিন্ন সময়ে অনেকবার অভিনীত হয়েছে। এই নাটকটি আনন্দ বিকাশ পুরস্কারও পেয়েছে। তার গল্প অন্যান্য ভারতীয় ভাষাতেও অনূদিত হয়েছে। এছাড়া তিনি অন্যান্য ভারতীয় ভাষা থেকে বিভিন্ন গল্প তামিল ভাষায় অনুবাদ করেছেন। তিনি ১৯৬৬ সালে তামিলনাড়ু সরকারি পুরস্কার, ১৯৯২ সালে লিলি দেবসিগামানি পুরস্কার এবং ২০০৯ সালে চেন্নাই বই মেলায় কালাগনর মু করুণানিধি পুরস্কার পান।